বিধাননগর পৌরনিগম

বিধাননগর পৌরনিগম হল বিধাননগর শহরের সল্টলেক ও রাজারহাট গোপালপুর এলাকার পরিকাঠামো ও প্রশাসনিক দায়িত্বপ্রাপ্ত পৌর নিগম। ১৮ জুনে ২০১৫-এ রাজারহাট গোপালপুর পৌরসভা, বিধাননগর পৌরসভা ও মহিষবাথান-২ গ্রাম পঞ্চায়েত নিয়ে পৌর নিগমটি গঠিত হয়। পৌরসংস্থাটি বিধাননগর মহকুমা ও বিধাননগর সিটি পুলিশের এক্তিয়ারের অন্তর্ভুক্ত। পৌরসংস্থাটির মোট ৪১টি ওয়ার্ড আছে।

জনসংখ্যা
২০১১ খ্রিস্টাব্দের জনগণনা অনুযায়ী বিধাননগর পৌরনিগমের জনসংখ্যা ৬,৩২,১০৭ জন। ৪১টি ওয়ার্ডের মধ্যে ২০ নং ওয়ার্ডে সর্বোচ্চ জনসংখ্যা (২০,৯৮১ জন), যেখানে ২৩ নং ওয়ার্ডে সর্বনিম্ন জনসংখ্যা (১১,৬৩৯ জন)। বিধাননগর পৌরনিগমের নথিভুক্ত মোট বসতবাড়ির সংখ্যা ১,৫৩,৬৬১টি।

তথ্যসূত্র

 বহিঃসংযোগ 


বিষয়শ্রেণী:পশ্চিমবঙ্গের পৌরসংস্থা
বিষয়শ্রেণী:২০১৫-এ পশ্চিমবঙ্গে প্রতিষ্ঠিত
বিষয়শ্রেণী:বিধাননগর
বিষয়শ্রেণী:উত্তর চব্বিশ পরগনা জেলার রাজনীতি
বিষয়শ্রেণী:কলকাতা ভিত্তিক সংগঠন